Nový kanál (prítok kanála Boldog-Sládkovičovo)

Nový kanál (staršie aj Nový potok) je krátky, málo vodnatý, nížinný vodný tok v Podunajskej nížine. Meria 2 km a ústi do kanála Boldog-Sládkovičovo. Na mapách často nesprávne pomenúva kanál Boldog-Sládkovičovo, ktorý je však hlavným tokom. 

Tečie v západnej časti okresu Galanta, katastrálnym územím obce Veľký Grob. Vzniká odrazením vody z koryta Stoličného potoka juhozápadne od osady Tarnok, tečie súbežne s jeho korytom a zľava sa vlieva do kanála Boldog-Sládkovičovo (tzv. Zičiho potok). 

Kategória:Umelé vodné toky na Slovensku
Kategória:Potoky na Slovensku
Kategória:Povodie Malého Dunaja
Kategória:Vodné toky v okrese Galanta